### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget har tidligere besluttet, at den gældende plejeplan for [adresse] fra 1983 skal revideres. Revisionen sker bl.a. på baggrund af områdets Natura 2000 status, og at en opdatering af plejeplanen fra 1983 er en indsats i Natura 2000 handleplanen 2016-2021. Der er derfor i samarbejde med Vesterlyng Ejerlaug I/S udarbejdet et udkast til en ny plejeplan for [adresse]. Udkast til plejeplanen har været i høring hos interessenter.

## Indstillinger

Chefen for Plan, Byg og Miljø indstiller, at udkast til plejeplanen drøftes og anbefales videresendt til drøftelse i Det Grønne Dialogforum 16. juni med henblik på endelig godkendelse i TMU 11. august.

## Behandling

Teknik- og Miljøudvalget.

## Sagsfremstilling

Jævnfør tidligere sagsfremstillinger af 1. marts 2018 og 5. marts 2020 er [adresse] et fredet hede- og klitområde, der også indgår i et af fire Natura 2000-områder indenfor Kalundborg Kommune. Som naturareal betragtet er [adresse] blandt de vigtigste 3 naturområder i kommunen. For offentligheden er strandarealet et af de mest besøgte på [adresse]. Arealet er privat ejet og drives med kreaturgræsning af Vesterlyng Ejerlaug I/S.

Det Grønne Dialogforum besigtigede den 18. juni 2020 [adresse].

Kommunen skal i dag sikre,

* dels at der sker pleje i henhold til fredningen og den gældende plejeplan,
* dels at Natura 2000-områdets tilstand opretholdes og udvikles hen imod målsætningen om gunstig bevaringsstatus.

Det blev planlagt at udarbejde en ny plejeplan i tæt samarbejde med bl.a. Vesterlyng Ejerlaug I/S. Formålet er at få udarbejdet en plejeplan som tager hensyn til ejerlaugets ønsker, som tager hensyn til kravene i fredningen og som sikrer Natura 2000 områdets tilstand.

På privatejede, fredede arealer kan der gennemføres naturpleje på baggrund af en plejeplan, oprindeligt udarbejdet af amterne. Siden strukturreformen har kommunerne haft beføjelsen. Vestsjællands Amt vedtog i 1983 en plejeplan for de ca. 300 ha, der omfatter matr. nr. 69a, [adresse], Bregninge. Plejeplanen skulle indlede ”… et saneringsarbejde med henblik på at genskabe den karakter af græsningsoverdrev, som ønskes bevaret ved fredningen.”

I  plejeplanen fra 1983 skelnes mellem 9 hovedbevoksningstyper, der igen underinddeles i 50 litra med mere specifik beskrivelse af naturindhold og plejebehov. Plejeplanen beskrev også en generel plejeforskrift med rydning i bælter med faste, indbyrdes vinkler gennem tætte bevoksninger, dog med mulighed for justering, når princippet var prøvet. I 1986 brændte ca. 22 ha. mellem [adresse] og den sydlige parabelklit, men i øvrigt foretog amtet rydninger op gennem 1990’erne og 2000-tallet.

Efter kommunesammenlægningen har naturplejen i hovedsagen været udført af lodsejer, bl.a. i form af mindre rydninger og efterpudsning af opvækst, udskiftning af hegn og forlængelse af hegnslinjer, med kommunen som bidragyder, bl.a. ved rydninger vest for Tanja Hansen foretaget i 2009/2010 og rydning langs hegnslinie i 2020.

Udkast til den nye plejeplan fremgår af sagsfremstillingens bilag 1-7 herunder handleplan med ønskerne til de kommende års arbejde med at sikre målsætninger for [adresse]. Litraopdelingen erstattes af en opdeling af området i 5 delområder for at få en mere fokuseret måde at håndtere naturplejeaktiviteterne på. Der indføres årlig statusrapportering som offentliggøres på kommunens hjemmeside.

De overordnede målsætninger for nye plejeplan er fortsat at genskabe og fastholde områdets landskabelige, biologiske og kulturhistoriske værdier.

Denne målsætning søges opnået ved i videst muligt omfang,

* at sikre god og høj tilstand dvs. gunstig bevaringsstatus for Natura 2000-naturtyperne i området, herunder bl.a. at sikre bevarelsen af enevegetation bl.a gennem åbning og foryngelse af bevoksninger,
* at sikre at kulturhistoriske værdier fremtræder synlige og tilgængelige bl.a. ved at friholde gravhøje for træ- og buskopvækst og slidskader, og bevare Tanja Hansen som stævningsskov ved fornyet stævning på en del af arealet,
* at fastholde den bevoksningsmæssige, landskabelig og naturmæssige rige variation, som området rummer,
* at sikre at offentligheden adgang og benyttelse foregår på en velinformeret og balanceret måde i forhold til områdets bevaringsværdier og drift.

Det er hensigten at der for at fremme ovennævnte formål i princippet skal stiles efter en naturpleje der giver plads til variation, kontinuitet og naturlig dynamik i området og en rekreativ anvendelse der sikrer gode oplevelser, uforstyrrethed og få gener i forbindelse med anvendelsen.

Udkast til plejeplanen har været i 4 ugers høring ved forskellige interessenter. Høringssvar, sammendrag og bemærkninger fremgår af sagsfremstillingens bilag 8 og 9.

Udkast til plejeplanen drøftes i Det Grønne Dialogforum i juni med henblik på endelige vedtagelse på TMU mødet i august.

Efter Teknik og Miljøudvalgets godkendelse sendes afgørelsen til berettigede parter med 4 ugers klagefrist.

Den egentlige naturpleje i området vil ske efter beskrivelserne i plejeplanen og plejeplanens Handleplan - forslag til handlinger 2022-2027 (se bilag 7), når plejeplanen er endelig vedtaget og i forhold til de økonomiske ressourcer, der er til rådighed til formålet. En del af de foreslåede handlinger, vil ikke kunne gennemføres indenfor nuværende budget.

Plejeplanen revideres efter 10 år, men kan indtil da også revideres efter behov eller ændrede forudsætninger. Handleplanen har et 5-årigt forløb.

## Økonomiske konsekvenser

Ingen økonomiske konsekvenser. Kommunens samlede naturpleje og plejeplaner (herunder fortidsminder) prioriteres og udføres indenfor den løbende bevilling på pt. ca. [adresse].

Det er dog en forudsætning for gennemførelsen af aktiviteterne i Handleplan 2022-2027, der er tilknyttet plejeplanen for [adresse], at der afsættes anlægsramme eller øget driftsramme til formålet, såfremt alle aktiviteter skal kunne gennemføres.